जयपुर| भ्रष्टाचार एवं अत्याचार अन्वेषण संस्थान (बास) के सदस्यों की ओर से बास की स्थापना के समय से ही मांग की जाती रही है कि हर सदस्य को बास का फोटो कार्ड जारी किया जावे| जिसे बास का नेतृत्व अठारह वर्ष तक टालता रहा, लेकिन अब बास के राष्ट्रीय अध्यक्ष ने न मात्र सदस्यों की इस मांग को स्वीकार किया है, बल्कि फोटो कार्ड के शुल्क में भारी कमी करते हुए सभी सदस्यों को फोटो कार्ड जारी करने का परिपत्र जारी किया है| बास अध्यक्ष डॉ. पुरुषोत्तम मीणा ने जो निर्णय लिया है, उसके आधार पर यही कहा जा सकता है कि "देर आये दुरुस्त आये|" डॉ. मीणा ने अपने सहयोगियों से विचार विमर्श करके जो परिपत्र जारी किया है, उसके अनुसार न मात्र प्रत्येक प्राथमिक और सक्रिय सदस्य को बहुत कम शुल्क एवं खर्चे पर फोटो कार्ड जारी किया जा सकेगा, बल्कि फोटो कार्ड बीस वर्ष तक की लम्बी अवधि के लिये जारी किया जा सकेगा|